Wegholsege vir Streeptruie in FrankrykDie Westelike Provinsie het sy Franse toer met ʼn wegholoorwinning afgeskop toe hy Narbonne Saterdag in Millau met 59-14 verslaan het. Die Streeptruie was rustyd met 24-7 voor. Narbonne speel die komende seisoen in die Franse Pro D2-liga nadat hy die vorige seisoen heel laaste in die Top14-reeks geëindig het. Hy kon net sewe van sy 30 wedstryde wen. Die wedstryd op die Millau-sportpark was deel van die stad se Somerrugbyfees, wat vanjaar die tweede keer plaasvind. Die WP speel Donderdag in die ander feeswedstryd teen Montpellier, wat verlede seisoen eerste op die Top14-punteleer was. ♦ In Potchefstroom het die Pumas hul littelosmaker teen die Luiperds met 28-13 gewen. Puntemakers – Narbonne 14 (7) – Drieë: Strafdrie, nóg ʼn drie. Doelskop: 1. WP 57 (24) – Drieë: Juarno Augustus, Paul de Wet (2), Dan Kriel, Scarra Ntobeni (2), Salmaan Moerat, Dillyn Leyds (2). Doelskoppe: Josh Stander (4), Dillyn Leyds (2).